**განმარტებითი ბარათი**

**თელავის მუნიციპალიტეტის 2023 წლის 28 დეკემბრის № 22 დადგენილებაში „თელავის მუნიციპალიტეტის 2024 წლის პროგრამული ბიუჯეტის დამტკიცების შესახებ“ ცვლილების შეტანის თაობაზე**

თელავის მუნიციპალიტეტის მერიის მიერ ინიცირებული პროექტი ეხება თელავის მუნიციპალიტეტის 2024 წლის ბიუჯეტში ცვლილებების შეტანას, რომლის ძირითადი მოტივი მდგომარეობს ნაშთის ასახვაში, რომლითაც მოხდება ცვლილება ბიუჯეტის გადასახდელებში წლის განმავლობაში სხვადასხვა განსახორციელებელი ღონისძიებების დაფინანსებისათვის, რომლის გათვალისწინებითაც თელავის მუნიციპალიტეტის ბიუჯეტი განისაზღვროს 70522,56 ათასი ლარის ოდენობით.

 მოხდეს ცვლილება ბიუჯეტის გადასახდელებში:

გაიზარდოს გზების კაპიტალური შეკეთების (კოდი 02 01 01) არაფინანსური აქტივების ზრდის მუხლი 1589,98298 ათასი ლარით, სოფელ თეთრწყლებში გზის რეაბილიტაციის სამუშაოების თანადაფინანსების, ქ. თელავში, არჩილ II-ის ქუჩის, აწყურელის ქუჩის, ნ. მთვარელიშვილის ქუჩის, მუსხელიშვილის ქუჩის, ვაჩნაძის ქუჩის რეაბილიტაციის, შალვა დავითაშვილის ქუჩის მიმდებარედ სასაფლაოს გზის რეაბილიტაციის სამუშაოების და საზედამხედველო მომსახურებისათვის;

 გაიზარდოს სასმელი წყლის სისტემის რეაბილიტაციის(კოდი 02 02 01) არაფინანსური აქტივების ზრდის მუხლი 665,0 ათასი ლარით, სოფელ ბუშეტში სასმელი წყლის სათავე ნაგებობის მშენებლობის და სოფელ შალაურში სასმელი წყლის ჭაბურღილის მოწყობის სამუშაოების, საპროექტო-სახარჯთაღრიცხვო დოკუმენტაციის შეძენის და საზედამხედველო მომსახურების ანაზღაურებისათვის, ასევე სასმელი წყლის პლასმასის მილების გადასაბმელი აპარატის შეძენისათვის;

 გაიზარდოს ბინათმშენებლობის ღონისძიებების (კოდი 02 05) სხვა ხარჯების მუხლი 352,544 ათასი ლარით, ქ. თელავში ერეკლე II გამზირზე N6, N8, N10 საცხოვრებელი კორპუსების ფასადების რეაბილიტაციის სამუშაოების და საზედამხედველო მომსახურებისათვის, ქ. თელავში, კავკასიონის 45გ კორპუსის გამაგრების სამუშაოების, საპროექტო-სახარჯთაღრიცხვო დოკუმენტაციის შეძენის და საზედამხედველო მომსახურების ანაზღაურებისათვის, სტიქიის შედეგად დაზიანებული საცხოვრებელი სახლების და მრავალბინიანი საცხოვრებელი სახლების სახურავების სარეაბილიტაციო სამუშაოების საზედამხედველო მომსახურების ანაზღაურებისათვის;

 გაიზარდოს მუნიციპალიტეტის ტერიტორიაზე კეთილმოწყობის სამუშაოების (კოდი 02 06 01) საქონელი და მომსახურების მუხლი 5,9 ათასი ლარით, ქ. თელავში მშვიდობის ქუჩის მიმდებარედ არსებულ გზაგამყოფ გამწვანებულ ზოლში მოწყობილი სადროშისათვის სახელმწიფო დროშების შესაძენად;

 განისაზღვროს სარწყავი არხების და ნაპირსამაგრი ნაგებობების მოწყობა, რეაბილიტაცია და ექსპლოატაციის (კოდი 02 11) არაფინანსური აქტივების ზრდის მუხლი 100,0 ათასი ლარით, სოფელ ლალისყურში სასმელი წყლის სათავე ნაგებობასთან ნაპირსამაგრი გაბიონის მოწყობის სამუშაოების, საპროექტო-სახარჯთაღრიცხვო დოკუმენტაციის შეძენის და საზედამხედველო მომსახურების ანაზღაურებისათვის;

 გაიზარდოს სკოლამდელი განათლების დაწესებულებების რეაბილიტაცია, მშენებლობის (კოდი 04 02) არაფინანსური აქტივების ზრდის მუხლი 40,0 ათასი ლარით, სოფელ წინანდალში, მე-2 საბავშვო ბაღის შენობის გამაგრებითი სამუშაოებისთვის;

 გაიზარდოს სპორტული ობიექტების აღჭურვა, რეაბილიტაცია, მშენებლობის (კოდი 05 01 01) არაფინანსური აქტივების ზრდის მუხლი 32,25 ათასი ლარით, სოფელ თეთრწყლებში მინი მოედნის (ხელოვნურსაფარიანი) მოწყობის სამუშაოების თანადაფინანსების და საზედამხედველო მომსახურების ანაზღაურებისათვის; გივი ჩოხელის სახელობის სტადიონზე არსებული სპორტული დარბაზის შენობის რეაბილიტაციის საპროექტო-სახარჯთაღრიცხვო დოკუმენტაციის შეძენისათვის;

 გაიზარდოს სპორტული დაწესებულებების ხელშეწყობის (კოდი 05 01 02), კერძოდ ა(ა)იპ - თელავის საფეხბურთო სკოლა თელავის დაფინანსების სუბსიდიის მუხლი 30,0 ათასი ლარით, ახალი სტადიონისათვის ინვენტარის შესაძენად;

 გაიზარდოს ტელე-რადიო მაუწყებლობა და საგამომცემლო საქმიანობის (კოდი 05 04) სუბსიდიის მუხლი 75,0 ათასი ლარით, ადგილობრივი ტელევიზიის ფუნქციონირების მიზნით თანადაფინანსებისათვის;

 გაიზარდოს დასვენების ღონისძიებების ხელშეწყობის (კოდი 05 06) არაფინანსური აქტივების ზრდის მუხლი 120,0 ათასი ლარით, ქ. თელავში, ზუზუმბოს ქუჩის მიმდებარედ არსებული სკვერის რეაბილიტაციის და ტრენაჟორების მოწყობის და საზედამხედველო მომსახურების ანაზღაურებისათვის;